tenpo pini mute mute mute la, ma tomo Papasi Pon li ma tomo. tenpo ni la, jan ala li lon. ma tomo Papasi Pon li sin ala. ma tomo ali pi ma Mewika li sin. ma tomo Papasi Pon li lon ma Luwisijana pi ma Mewika. toki Inli la, nimi li Poverty Point.
jan pi ma tomo Papasi Pon li pali e nena mute. nena wan li lukin sama waso li suli. nena mute li seki. jan li pali e tomo ona lon nena seki.
jan li lon ma tomo Papasi Pon la, telo tawa Misisipi li poka ma tomo. jan li tawa weka mute lon telo tawa Misisipi kepeken ilo tawa telo. Ona li kama jo e ijo mute tan weka mute. tenpo ni la, telo tawa Misisipi li weka. telo tawa lili taso li poka ma tomo.